Nuwe staatsveiligheid DG aangestel | Maroela Media
Nuwe staatsveiligheid DG aangestel
David Mahlobo, minister van staatveiligheid (Mei 2015) Foto: GCIS
David Mahlobo, die minister van staatsveiligheid, het Maandag aangekondig Arthur Fraser is aangestel as die departement se nuwe direkteur-generaal.
Fraser, 'n voormalige adjunk-direkteur-generaal by die voormalige Nasionale Intelligensie-agentskap, sal Maandag in sy nuwe pos begin, nadat sy aanstelling amptelik deur pres. Jacob Zuma goedgekeur is.
Mahlobo het in 'n verklaring gesê Fraser het 'n "geweldige begrip en kennis van die intelligensie-sektor" en sy bestuurservaring sal help om die organisasie vorentoe te laat beweeg. "Ons glo mnr. Fraser is opgewasse vir die taak en sal die nodige leierskap kan gee wat sal verseker die agentskap kom sy grondwetlike en wetlike mandaat na om nasionale veiligheid te verseker," het hy gesê.
Die Mail and Guardian het in 2009 berig Fraser het glo die sogenaamde spioenasiebande aan Zuma se regsverteenwoordigers gelek, wat uiteindelik daartoe gelei het dat die 783 aanklagte van korrupsie teen hom teruggetrek is. Vroeër vanjaar het die hooggeregshof in Pretoria egter bevind die besluit om die aanklagte teen die president terug te trek, was irrasioneel.
Polisiekaptein, nog 4 vas oor winkelrooftog
Ramaphosa vir president, sê NUM
Oooo is dit nou nog n jakkals ….
Hy moet aangestel word anders wie gaan sy maatjie Zuma beskerm.
Baie gepas dat die woord "intelligensie" met "staatsveiligheid" vervang is. Want die ou Minister is maar wat hy is, ja.
Weereens uit 'n lys van kriminele word top amptenare aangestel en bekragtig deur die land se mees berugste en wereldbekende kriminele.
Weet glad nie hoekom hulle na hulself as Intelligensie verwys nie, want daar gaan niks intellegents daar aan nie.